**Despre ziduri si pereti**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E greu să stingi a sufletului pală

ce arde într-un suflet osândit

de a plăti a vieții zeciuială

când anii de iubire s-au topit!

Trec clipe-n șir și totul prinde viață.

Din amintiri se răscroiesc poteci

pe care el, ieri suflet, azi paiață,

a alergat în ani, vreo douăzeci.

I-a curs prin vene crez și o enigmă

o dulce sevă a unei flori de mai

Și n-a urmat a vieții paradigmă

cu-al ei banal și retrăit alai.

Nu a dorit pe căile bătute

averi de top, un trai plin de dezmăț,

dar și-a dorit ca-n clipele căzute

Să fie EA, c-o vorbă de răsfăț.

Nu și-a dorit a vieții anatemă

drept rezultat al unei amăgiri,

dar a aflat că lumea e-o dilemă

de te încrezi în visuri și simțiri.

El a crezut în promisiuni șoptite,

a mângâiat cu sufletul scaieți

ce-i așterneau din faptele trăite

un lung covor spre ziduri și pereți.

Își răscolește jarul de prin suflet,

sperând că va gasi doar un răspuns:

Cum poate banul și al lui răsuflet

să-nghețe al iubirii nepătruns?

Fără pereți sau altă-adăpostire,

EL stă în așteptare fumegând

Și zarea o scrutează dând de știre

că arde intrisec, răspuns aflând.

- Îl regăsesc în întrebări deșarte

ce însoțesc amorul difident

rupând al meu ”aici” de-al tău ”departe”

și lasă-n urmă golul aparent.

Cum în pereți se pot zidi destine!

Și pe plafoane, mâine, nici că știi,

în nopțile ce fi-vor fără mine

greu îți va fi să numeri stele mii!

Cum firea ta ușor claustrofobă

ce nu-ncăpea în universul meu,

înfășurată-n spațiul ca o robă

își va trăi al vieții apogeu?

Nu vei simți al crivățului vuiet,

dar sărbatori de iarnă vor veni

să-ți amintească frigul de prin suflet

când lângă tine eu nu voi mai fi.

Îți vei culege de prin târg o floare

drept antiteză a unui var anost,

dar nu vei egala a ta candoare

ce epata când împreună-am fost.

Te vei trezi în freamat de tribună

ce viața și-o trăieste la intens,

dar glasul meu nu fi-va să îți spună

ce ani ți-a scris când totul avea sens.

Azi pot să crezi pe ale tale neamuri

Că totul se împarte la întreg,

dar nu uita că ale mele ramuri

nu pot cuprinde vidul să-l culeg.

E greu să stingi a sufletului pală

ce arde într-un suflet osândit

și moare-ncet de a iubirii boală

spre a renaște falnic și călit!